 Degmada Laascaanood ee gobolka Sool ayaa hadda waxaa ka socda caburin, xarig iyo jirdil aan la aqbali karin oo loo geysanayo hooyooyinka, arday iyo shacab nugul oo aan waxba galabsan, waxaana hadda ku jira xabsiyada iyo garoomada lagu ciyaaro kubada cagta boqolaal qof oo ah dad shacab ah oo lagala soo baxay guryahoodii, sidoo kale waxaa yaala isbitaalada degmada Laascaanood shacab aad u badan oo lala dhacay rasaas nool oo hadda la tabaalaysan dhibbaatadii loo geystay, qaarkoodna u geeriyoodeen dhaawacyadii loo geystay, ayaa Puntland ku tiri bayaan soo baxay maanta oo Arbaco ah. 